Moj mali poni: Djevojke iz Ekvestrije – Rainbow rok

***Moj mali poni: Djevojke iz Ekvestrije – Rainbow rok*** (), odnosno ***Equestria djevojke: Muzika duge***, jest kanadsko-američki fanastični mjuzikl animiran Flashem iz 2014. Drugi je film iz Hasbrove franšize *Djevojke iz Ekvestrije*, spin-off serije *Moj mali poni* iz četvrte inkarnacije medijske franšize *My Little Pony*. Scenarij je napisala Meghan McCarthy, glavna scenaristica serije. U režiji Jaysona Thiessena, film je producirao DXH-ov (danas WildBrainov) drugi animacijski studio iz Vancouvera (Kanada) za Hasbro Studios (tj. Allspark) u SAD-u. Film je imao ograničenu objavu u nekim kinima SAD-a i Kanade 27. septembra 2014. Nakon objave u kinima, film je imao televizijsku premijeru na kanalu Discovery Family 17. oktobra 2014, i bio je objavljen na formatima kućnog videa 28. oktobra 2014. Cijeli film je bio objavljen na službenom YouTube kanalu franšize 14. oktobra 2020.

Kao i ostatak franšize, glavni likovi su ljudske verzije likova iz *Mog malog ponija* u srednjoj školi. Radnja filma odvija se između četvrte i pete sezone, i prati Ponoćnu Iskru na drugoj avanturi u Srednjoj školi Kanterlot. Ovaj put, njene ljudske prijateljice―uključujući bivšu nasilnicu i učenicu Princeze Selestije, Sunset Shimmer―trebaju spasiti cijeli svijet nakon što tri zle Sirene iz Ekvestrije začaraju cijelu školu.

Kritičari su smatrali da je *Rainbow rok* puno bolji film od njegovog prethodnika. Nakon *Rainbow roka* su stigla još dva dugometražna animirana filma, *Igre prijateljstva* i *Legenda o Everfree*.

## Radnja 
Srednja škola Kanterlot održava veliki muzički show u kojem učestvuje cijela škola. Showu se pokuša pridružiti bivša nasilnica Sunset Shimmer, ali ju svako u školi mrzi zbog njenog ponašanja u prošlosti. Iako se Sunset pokušava popraviti, njeni jedini prijatelji su Šarenlota, Jabuklina, Tihana, Rozeta i Divna, koje su osnovale rok-grupu Rainbooms (odnosno Dugomonke). Rainboomsi su prijateljice Ponoćne Iskre, koja je pomogla pretvoriti Sunset u dobru osobu, i bivša učenica Iskrine učiteljice Princeze Selestije. Kada sviraju, čarobno postaju polu-ponijevske djevojke, s dugom kosom, krilima, repovima i velikim ušima. Rainboomsi su također jedine učenice koje su oprostile Sunset, jer su one jedine koje znaju da je Sunset sada dobra osoba. Da Sunset to pokaže drugima, javila se da pokaže novim učenicama školu. Nove učenice su Adagio Dazzle, Sonata Dusk, i Aria Blaze (s grupnim nazivom Dazzlings, odnosno Očaravajuće). Sunset nije svjesna da su Dazzlings zle. One su zapravo Sirene koje se hrane negativnom energijom, i da stvore negativnu energiju, pjevaju čarobne pjesme koje ljute svakoga ko ih čuje. Dazzlings su saznale za školu kad su vidjele sjaj magije iznad nje. Dok im Sunset pokažuje školu, spomene muzički show. Dazzlings postanu jako zainteresirane, zbog čega Sunset postane sumnjičava prema njima. Njene sumnje se potvrđuju kad Dazzlings uđu u menzu, zapjevaju pjesmu kojom uvjere sviju da muzički show pretvore u bitku bendova, i hipnotiziraju svakoga. Iz nepoznatog razloga, ne uspiju začarati Rainboomse. Rainboomsi ovo pokušaju prijaviti direktorkama, ali su i one začarane. Bez opcija, Sunset iskoristi staru magičnu knjigu koju je sa sobom ponjela iz Ekvestrije. Ako napiše nešto u nju, Princeza Selestija od Ekvestrije dobije poruku. Sunset napiše poruku, nadajuči se da će ju dobiti Princeza Ponoćna Iskra. Ovaj plan uspije. Iskra prouči Dazzlings i sazna da su zapravo zle sirene koje je protjerao Zvjezdovrtlog Bradati. Iskra iskoristi razne sprave da otvori portal u ogledalu do ljudskog svijeta s asistentom Bodljom. Kad se pojavi, malo joj je neugodno oko Sunset. Sljedeći dan započnu audicije za bitku bendova. Audicija Rainboomsa je sabotirana, a audicija Dazzlingsa još dalje začara đake. Dazzlings također začaraju direktorke i natjeraju ih da dopuste Rainboomsima da nastave u finale s njima. Ovo naljuti umišljenu Trixie (vođu benda Trixie i Illusions), i Dazzlings joj kažu da ponovo sabotira Rainboomse. Sljedeći dan, Trixie zarobi Rainboomse ispod pozornice i nastupa na finalima. Bodlja pronađe jedinu drugu učenicu koja nije pod čarolijom (Vinyl "DJ Pon-3" Scratch, jer uvijek nosi slušalice), i ona spasi Rainboomse. Koristeči pjesmu koju je Tihana napisala, stvore kontra-čini i poraze Dazzlings. Cijela škola se vrati u normalu, prihvate Sunset Shimmer kao jedna od njih, i potjeraju Dazzlings. Sunset se također službeno pridruži Rainboomsima, i Iskra i Bodlja vrate se u Ekvestriju. U sceni nakon zasluga, vidimo Iskrin ljudski duplikat, i ona je primijetila da se čudne stvari dešavaju u školi.

## Glasovi 
## Produkcija 
Film je bio najavljen na međunarodnom sajmu igračaka 2014. Tara Strong, glas Iskre, potvrdila je film na Redditu. Scenaristica Meghan McCarthy tweetala je 13. februara 2014. da je radila na filmu u ljetu 2013. Kompozitor pjesama, Daniel Ingram, potvrdio je da će u filmu biti 12 novih pjesama putem Twittera. Prema komentarima režisera na DVD-u, film *Djevojke iz Ekvestrije* nije trebao započeti franšizu, i Sunset prvobitno nije trebala biti jedna od glavnih likova. Na DVD-u se također spominje da je scena gdje Iskra i Sunset pričaju dok im prijateljica spavaju bila je dodata u kasnijim fazama pisanja scenarija. Trevor Hoffman obradio je pjesme, i Caleb Chan ih je producirao. Uz to je svirao gitaru i bas.

* "Uvodna špica: Rainbow Rocks" – Rainboomsi (voiceover)
* "Better Than Ever" – Rainboomsi (osim Ponoćne Iskre)
* "Battle" – Dazzlings i učenici
* "Bad Counter Spell" – Rainboomsi
* "Snips and Snails Rap" – Snips i Snails (improvizirana)
* "Shake Your Tail" – Rainboomsi
* "Under Our Spell" – Dazzlings
* "Tricks Up My Sleeve" – Trixie i Illusions
* "Awesome as I Wanna Be" – Šarenlota i Rainboomsi
* "Welcome to the Show" – Rainboomsi, Sunset Shimmer, Dazzlings, i učenici
* "Rainbooms Battle" – Instrumental
* "Odjavna špica: Shine Like Rainbows" – Rainboomsi

## Objava 
### Marketing 
Nakon što je film bio najavljen, Entertainment Weekly bio je prvi portal koji je objavio članak o njemu, s ograničenim informacijama o radnji, ali s mnogo informacija o pjesmama. Yahoo! TV objavio je novi foršpan i pjesmu 24. jula 2014. Članovi Hasbro Studiosa podijelili su više informacija o filmu 25. jula 2014. na San Diego Comic-Conu. Shout! Factory, izdavači svih DVD-a serije, objavili su novi foršpan putem portala Equestria Daily 10. septembra 2014. Dana 12. septembra bio je objavljen duži foršpan na YouTubeu, i deset dana kasnije je foršpan za kina bio objavljen putem Yahoo! TV-a i Hasbrovog YouTube kanala. Četiri klipa iz filma bila su objavljena na serijinom YouTube kanalu prije izlaska filma. Tokom jeseni i proljeća 2014. je Hasbro objavio igrane reklamne pjesme za film.

### U kinima 
Kao i *Djevojke iz Ekvestrije*, ovaj je film dobio ograničenu objavu u kinima Kanade i SAD-a 27. septembra 2014. U Graumanovom kineskom kinu je film imao premijeru na "ljubičastom tepihu". Na premijeri su se pojavile slavne ličnosti kao Jamie Foxx, Ariel Winter i Quvenzhané Wallis. U Ujedinjenom Kraljevstvu je film bio objavljen u kinima 25. i 26. oktobra 2014. Dana 30. oktobra 2014. je bio objavljen u kinima Gvatemale, Paname i Urugvaja, na španskom jeziku. Sinhronizacija na španskom jeziku također je kasnije bila objavljena u kinima Čilea, Kolumbije, Meksika i Perua tokom novembra. U Italiji je film bio objavljen 8. novembra 2014. Dana 14. novembra je film bio objavljen u Finskoj u kinu Tennispalatsi. U Australiji je bio objavljen 15. novembra. U tajlandskom kinu The Esplanade je film bio objavljen 18. oktobra 2015, što označava zadnje prikazivanje filma u kinu.

### Kućni mediji 
Shout! Factory objavili su DVD i Blu-ray filma 28. oktobra 2014. za prvu regiju. Posebni dodaci su: osam kratkih filmova napravljenih prije filma, i jedan novi kratki film, pjesme s tekstom i verzija preko koje komentiraju Meghan McCarthy (scenaristica), Jayson Thiessen i Ishi Rudell (režiseri), Michael Vogel (potpredsjednik razvoja Hasbro Studiosa), i Brian Lennard (izvršni redatelj Hasbra). U američkim prodavnicama Walmart, Kmart, i Target bile su objavljene posebne verzije. DVD koji je bio objavljen u Walmartu ima muzički DVD, digitalnu kopiju i kupon od 4 dolara za igračku iz franšize *My Little Pony*. DVD Targeta ima narukvicu, isti kupon i DVD prvog filma. U Kmatru se DVD mogao kupiti uz već navedeni kupon i "propusnicu za backstage". U drugoj regiji je DVD filma objavio Primal Screen Entertainment 23. marta 2015. Uz prethodnik i nastavak je DVD filma bio objavljen 13. oktobra 2015. u setu kutije.

### Televizija 
Dana 17. oktobra 2014. je film bio prikazan na američkom kanalu Discovery Family. Prva sinhronizirana verzija filma bila je na francuskom jeziku, i premijerno je prikazana na kanalu TiJi 26. oktobra 2014. Na poljskom kanalu Teletoon+ je film bio prikazan 8. novembra. Isti je dan bio prikazan na ukrajinskom kanalu PLUSPLUS i na kanadskom kanalu Family Channel. Dan nakon je film prikazan u Brazilu na kanalu Discovery Kids. Na tom kanalu je film također bio prikazan u Meksiku i Kolumbiji (15. novembra, film je također kasnije ponovo bio objavljen u Meksiku na kanalu Canal 5 30. aprila 2016), Argentini (29. novembra), i u ostatku Latinske Amerike tokom novembra. Na kanalu Disney Channel je film bio prikazan u Španiji (15. novembra), Turskoj (22. novembra) i Njemačkoj (6. decembra). U Italiji je film bio prikazan na kanalu Boomerang (16. novembra). Dan nakon je film bio prikazan u Češkoj na kanlu Barrandov. Dana 29. novembra je film bio prikazan na Minimaxu u Srbiji, Bosni i Hercegovini, Sjevernoj Makedoniji, Crnoj Gori (prije prvog filma), Rumuniji, Sloveniji i Mađarskoj. U Portugalu je film bio prikazan na kanalu Canal Panda 8. decembra. U Ujedinjenom Kraljevsvtu je film bio prikazan na kanalu Pop, skoro pa dva mjeseca nakon kino-objave filma. Dana 19. marta 2015. je film bio prikazan u Ujedinjenim Arapskim Emiratima na kanalu e-Junior. Na kanalu Karusel je prikazana sinhronizacija na ruskom jeziku 19. septembra 2015. Sinhronizacija na japanskom jeziku, kao i sinhronizacija na korejskom, nikad nije bila prikazana na televiziji, ali je bila objavljena na Netflix. U Indoneziji je film bio premijerno prikazan na kanalu rtv 26. decembra 2017.

## Zvučna podloga 
Zvučna podloga filma bila je objavljena 9. septembra 2014. putem iTunesa. Album je bio 15. mjesto na Billboardovoj ljestvici Kid Albums, i dvije sedmice kasnije se digao na 12. mjesto, i sedmicu nakon je stigao do 10. mjesta.

## Kratkometražne epizode 
Tri mjeseca nakon što je Entertainment Weekly objavio prvi foršpan (13. februara 2014), Od 27. marta do 19. juna je Hasbro objavio osam kratkih filmova na njihovom YouTube kanalu da reklamiraju film. Radnje ovih kratkih filmova odvijaju se prije filma. Na kanalu Discovery Family su se svi kratki filmovi premijerno prikazali 30. maja 2015. Nakon filma su bila objavljena još tri kratka filma, i radnja im se odvija nakon filma. Daniel Ingram je kasnije potvrdio da će pjesme iz kratkih filmova biti na sljedećem albumu franšize.

### Preludij 
* "Music to My Ears"
* "Guitar Centered"
* "Hamstocalypse Now"
* "Pinkie on the One"
* "Player Piano"
* "A Case for the Bass"
* "Shake Your Tail!"
* "Perfect Day for Fun!"

### Bis 
* "My Past Is Not Today"
* "Friendship Through the Ages"
* "Life Is a Runway"

## Prijem 
### Box Office 
Film je bio uspješniji od prvog, i zaradio je 360,736 dolara u Ujedinjenom Kraljevstvu, Urugvaju, Ujedinjenim Arapskim Emiratima, Finskoj i Meksiku.

### Televizijski gledaoci 
Premijera filma, dana 17. oktobra 2014, imala je oko 610 hiljada gledaoca. Kratki su filmovi imali oko 300 hiljada gledaoca na Discovery Familyju.

### Kritike 
Obožavaoci i kritičari serije pohvalili su film, i smatrali su ga boljim od prvog. Sherilyn Connelly, za *The Village Voice*, smatrala ga je "puno boljim" od prethodnika. Ed Liu od Toon Zonea, i "Gerry O" od The Huffington Posta dali su film pozitivnu ocjenu. IGN je proglasio film najboljim dječjim filmom za streaming na Netflixu 2017.

## Napomene 
## Reference 
## Vanjski linkovi 
* 
* 
* 
* Cijeli film na zvaničnom kanalu franšize

Kategorija:Filmovi iz 2014.
Kategorija:Filmovi na engleskom jeziku
Kategorija:Djevojke iz Ekvestrije
Kategorija:Američki filmovi
Kategorija:Kanadski filmovi